Í morgun kom til landsins með Norrænu nýr strætisvagn sem mun þjóna farþegum Strætó á Akranesi , enda verður hann innanbæjarvagninn . Það er sérleyfishafinn fyrir strætóleiðina á Akranesi , Hópferðabílar Reynis Jóhannssonar sem kaupir bílinn , sem framleiddur var í Póllandi en meginhlutar hans eru þó frá ZF verksmiðjunum í Þýskalandi . Reynir segir vagninn mjög rúmgóðan og hann komi áreiðanlega til með að þjóna vel strætófarþegum á komandi árum . Hann er af gerðinni Auto Sun , sæti eru fyrir 20 manns í vagninum og stæði fyrir 40 . Reynir segir að vanginn þurfi að fara í gegnum ákveðið skoðunarferli áður en hann verði tekinn í notkun , en hann verði í síðasta lagi kominn á götuna fyrri hlutann í næstu viku . Uppstigningadagurinn yrði líklega til þess að ekki takist að koma nýja vagninum á innanbæjarleiðina á Skaganum um helgina .